Slovenská knižnica pre nevidiacich Mateja Hrebendu v Levoči vyhlasuje podľa zákona              č. 552/2003 Z. z. o výkone práce vo verejnom záujme v znení neskorších predpisov výberové konanie na obsadenie funkcie:

vedúci oddelenia knižnično-informačných služieb

Kvalifikačný predpoklad: 
-	vysokoškolské vzdelanie druhého stupňa.

Ďalšie požadované predpoklady:
-	bezúhonnosť, 
-	spôsobilosť na právne úkony v plnom rozsahu.

Iné kritériá a požiadavky: 
-	prax v knižnično-informačnej oblasti minimálne 3 roky, 
-	organizačné a riadiace schopnosti, 
-	znalosť právnych predpisov z knižnično-informačnej oblasti a z oblasti riadenia,
-	znalosť práce s PC,
-	predloženie písomného materiálu Koncepcia rozvoja oddelenia knižnično-informačných služieb v rozsahu najviac 5 strán.

Požadované doklady a prílohy *: 
-	prihláška do výberového konania, 
-	profesijný štruktúrovaný životopis, 
-	výpis z registra trestov nie starší ako tri mesiace, 
-	osvedčená kópia dokladu o najvyššom dosiahnutom vzdelaní, 
-	čestné vyhlásenie o spôsobilosti na právne úkony v plnom rozsahu,
-	písomný materiál Koncepcia ďalšieho rozvoja oddelenia knižnično-informačných služieb v rozsahu najviac 5 strán.

*  Nepriloženie niektorého z požadovaných dokladov a príloh je dôvodom na vyradenie uchádzača z výberového konania!

Prihlášku do výberového konania spolu s požadovanými dokladmi a prílohami doručte osobne na sekretariát Slovenskej knižnice pre nevidiacich Mateja Hrebendu, Štúrova 36, Levoča alebo poštou na adresu: Slovenská knižnica pre nevidiacich Mateja Hrebendu, sekretariát, Štúrova 36, 054 65 Levoča v obálke označenej heslom „Výberové konanie - neotvárať“ do 31. januára 2012. Rozhodujúci je dátum podania na poštovej pečiatke, resp. dátum podania na sekretariáte SKN.

Uchádzačov, ktorí spĺňajú kvalifikačné predpoklady, ďalšie požadované predpoklady, iné kritériá a požiadavky a predložili všetky požadované doklady a prílohy, pozve výberová komisia na výberové konanie najmenej 7 dní pred jeho začatím.

Bližšie informácie poskytne SKN na tel. čísle 053/2451201, e-mail: skn@skn.sk.